На основу члана 12. Закона о задругама("Службени гласник РС", бр. 112/2015) и члана 70.Статута општине Гаџин Хан („Службени лист града Ниша“, бр. 10/2019 и 101/2019), члана 3. и 22.Одлуке о општинском већу општине Гаџин Хан („Службени лист града Ниша“, бр.63/2008 и 79/2017), Општинско веће општине Гаџин Хан на својој 5. седници одржаној дана 22.10.2020. године, донело је

**Р Е Ш Е Њ Е**

 о додели субвенције пчеларској задрузи „ЗАПЛАЊСКА МАТИЦА“ Тасковићи

**I** Пчеларској задрузи „ЗАПЛАЊСКА МАТИЦА“ Тасковићи, додељује се износ од 775.000,00 динара на име капиталних субвенција за набавку опреме.

**II** Обавезује се Пчеларска задруга „ЗАПЛАЊСКА МАТИЦА“ Тасковићи да додељени износ субвенције из става I овог решења реализује најкасније до 31.12.2020.год.

***ОРАЗЛОЖЕЊЕ***

На основу члана 12. Закона о задругама прописано је да Задруга ужива посебну заштиту Републике Србије, аутономне покрајине и јединице локалне самоуправе у обављању њене претежне делатности.

Посебна заштита огледа се у подстицању задругарства мерама економске, аграрне и стамбене политике, као и других развојних политика, укључујући давање одговарајућих олакшица и погодности, које се утврђују посебним прописима, као и могућности оснивања посебних фондова (фондација) за развој задруга од стране јединица локалне самоуправе или аутономне покрајине или обезбеђивањем средстава у буџету јединица локалне самоуправе, аутономне покрајине и републике.

Пчеларска задруга „ЗАПЛАЊСКА МАТИЦА“ Тасковићи је дана 20.10.2020.год. поднела захтев за доделу субвенција у износу од 775.000,00 динара а на основу одлуке о 1. ребалансу буџета општине Гаџин Хан за 2020.год. (“Сл лист Града Ниша” бр. 99/20) којим су опредељена сресдства на име капиталних субвенцуја за набавку опреме за пчеларске задруге.

Општина Гаџин Хан је чланом 12. уговора бр.400-618/18-I од 22.11.2018.год. закљученим са Кабинетом министра без портфеља задуженим за регионални развој и координацију рада јавних предузећа преузела обавезу у погледу помоћи реализовања пројекта задруге.

На основу наведеног одлучено је као у диспозитиву ове одлуке.

 ОШТИНСКО ВЕЋЕ ОПШТИНЕ ГАЏИН ХАН

Број: 06-400-332/20-III

У Гаџином Хану, 22.10.2020.године

 ПРЕДСЕДНИК

 Милисав Филиповић

Доставити: -Пчеларској задрузи „Заплањска матица“

 -Служби за буџет, финансије и

 пореску администрацију

 -АА